Λάσλο Μπόλονι

Ο Λάσλο Μπόλονι (László Bölöni, 11 Μαρτίου 1953) είναι Ρουμάνος πρώην ποδοσφαιριστής και νυν  προπονητής ποδοσφαίρου. Γεννήθηκε στην πόλη Τίργκου Μούρες της Ρουμανίας, ωστόσο η οικογένειά του έχει και ουγγρικές ρίζες.

Ποδοσφαιρική καριέρα 
Ως ποδοσφαιριστής ο Λάσλο Μπόλονι αγωνιζόταν ως μέσος. Ξεκίνησε την καριέρα του από την ομάδα της πόλης του, την Τίργκου Μούρες, όπου αγωνίστηκε από το 1970 έως το 1984 όταν και μεταγράφηκε στην Στεάουα Βουκουρεστίου, με την οποία  κέρδισε τον τίτλο του Πρωταθλητή Ευρώπης το 1986 στην Σεβίλλη, σε ένα από τους πλέον συζητημένους τελικούς με αντίπαλο την Μπαρτσελόνα. Αγωνίστηκε ακόμη προς το φινάλε της καριέρας του στο Βέλγιο με τη Ρασίνγκ Τζετ Βαβρ και στην Γαλλία με την Κρετέιγ και την Ορλεάν, όπου και έκλεσε την καριέρα του. Με τη φανέλα της εθνικής Ρουμανίας αγωνίστηκε 108 φορές και πέτυχε 25 γκολ. Υπήρξε μέλος της όταν συμμετείχε στην τελική φάση του Ευρωπαϊκού Πρωταθλήματος του 1984.

Προπονητική καριέρα 
Η πρώτη δουλειά του σε πάγκο ομάδας ήταν στη γαλλική Νανσί, την οποία ανέβασε στην Α' κατηγορία του γαλλικού πρωταθλήματος. Συνολικά είχε τα ηνία της ομάδας της ομάδας για 6 χρόνια (1994 έως 2000) όταν και πήγε στην Εθνική Ρουμανίας,  για έναν χρόνο (2000–2001). Ακολούθησε μια διετία (2001–2003) στην Σπόρτινγκ Λισαβόνας, στην οποία κατάφερε να αναδείξει την εξαιρετική φουρνιά νέων παικτών με τους Κριστιάνο Ρονάλντο, Ρικάρντο Κουαρέσμα, Ούγκο Βιάνα. Το 2002 κατέκτησε με την Σπόρτινγκ το νταμπλ στην Πορτογαλία.

Την τριετία 2003–2006 δούλεψε στη Ρεν επιστρέφοντας στο γαλλικό πρωτάθλημα με την οποία κατάφερε να πάρει την καλύτερη θέση στην ιστορία της μέχρι τότε(4η), εξασφαλίζοντας τη συμμετοχή στο Κύπελλο ΟΥΕΦΑ. Μετά από ένα αποτυχημένο πέρασμα από τη Μονακό (πήγε το Μάιο του 2006 και αποχώρησε τον Οκτώβριο της ίδιας χρονιάς, λόγω του ότι η ομάδα του ήταν προτελευταία στην κατηγορία) και μία χρονιά στην Αλ Τζαζίρα, ομάδα των Ηνωμένων Αραβικών Εμιράτων, ήρθε η διετία στην Σταντάρ Λιέγης, από τις πιο πετυχημένες στην καριέρα του. Αντικατέστησε τον Μισέλ Πρεντόμ που είχε πάρει για πρώτη φορά τον τίτλο του πρωταθλήματος Βελγίου μετά από 25 χρόνια, κάτι που επαναλήφθηκε και με τον Μπόλονι στον πάγκο την περίοδο 2008–09.

Τον Φεβρουάριο του 2010 παραιτήθηκε από την Σταντάρ Λιέγης για να πάει στην Αλ Γουάντα των Ηνωμένων Αραβικών Εμιράτων. Τον Ιανουάριο του 2011 ανέλαβε την Λανς αντικαθιστώντας τον Ζαν Γκι Βαλέμ με σκοπό να την ξεκολλήσει από τις τελευταίες θέσεις της βαθμολογίας, αλλά δεν τα κατάφερε. Η ικανότητά του να αναδεικνύει νεαρούς ποδοσφαιριστές φάνηκε και στην Λανς, στην οποία χρησιμοποίησε σταθερά το νέο μεγάλο αστέρι του γαλλικού ποδοσφαίρου, τον 18χρονο Ραφαέλ Βαράν, παίκτη για τον οποίο εκδήλωσε ενδιαφέρον η Μάντσεστερ Γιουνάιτεντ. Το καλοκαίρι του 2011 ήρθε στο ελληνικό πρωτάθλημα, αναλαμβάνοντας την τεχνική ηγεσία του ΠΑΟΚ.Μετά από μια μόλις σεζόν η συνεργασία του Λάζλο Μπόλονι με τον  ΠΑΟΚ λύθηκε στο Ρουμάνο τεχνικό πιστώνεται η καλή πορεία της ομάδας στο ΟΥΕΦΑ Γιουρόπα λίγκ και η ανάδειξη και προώθηση ταλέντων στην πρώτη ομάδα αλλά χρεώνεται  η κακή πορεία στο πρωτάθλημα που οδήγησε την ομάδα στην τελευταία θέση των πλεί-οφ.Τον Ιούνιο του 2012 υπέγραψε συμβόλαιο συνεργασίας με την ομάδα από το Κατάρ Αλ Κορ. Ακολούθησαν θητείες στην βελγική Αντβερπ και Γάνδη προτού έρθει στην Ελλάδα για τον Παναθηναϊκό.

Τίτλοι και διακρίσεις 
Ως ποδοσφαιριστής

   Στεάουα Βουκουρεστίου 
 Πρωτάθλημα Ρουμανίας: 1984–85, 1985–86, 1986–87 
 Κύπελλο Ρουμανίας: 1984–85, 1986–87 
 Κύπελλο Πρωταθλητριών Ευρώπης: 1985–86 
 Ευρωπαϊκό Σούπερ Καπ: 1986
  Κύππελο Κυππελούχων Ευρώπης: 1986-87

Ως προπονητής

  Νανσί
 Πρωτάθλημα Β' κατηγορίας Γαλλίας: 1997–98

  Σπόρτινγκ Λισαβόνας
 Πρωτάθλημα Πορτογαλίας: 2001–02 
 Κύπελλο Πορτογαλίας: 2001–02 
 Σούπερ Καπ Πορτογαλίας: 2002

  Αλ Τζαζίρα 
 Gulf Club Champions Cup: 2007

  Σταντάρ Λιέγης
 Πρωτάθλημα Βελγίου: 2008–09 
 Σούπερ Καπ Βελγίου: 2008, 2009

Προσωπικές διακρίσεις

 Ποδοσφαιριστής της χρονιάς στην Ρουμανία: 1977, 1983
 Προπονητής της χρονιάς στο Βέλγιο: 2009

Πηγές 

 Βιογραφικό του Λάζλο Μπόλονι
 Λάζλο Μπόλονι, ο γιατρός “φάρμακο” για τις ομάδες που “ασθενούν”

Ρουμάνοι ποδοσφαιριστές
Ρουμάνοι προπονητές ποδοσφαίρου
Προπονητές ποδοσφαίρου ΠΑΟΚ
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 1984
Προπονητές ποδοσφαίρου Σπόρτινγκ Λισαβόνας
Ποδοσφαιριστές Στεάουα Βουκουρεστίου
Προπονητές ποδοσφαίρου ΑΣ Μονακό
Προπονητές ποδοσφαίρου ΑΣ Νανσί-Λωρραίνη
Προπονητές ποδοσφαίρου Σταντ Ρενναί
Ποδοσφαιριστές Εθνικής Ρουμανίας
Προπονητές ποδοσφαίρου Εθνικής Ρουμανίας
Προπονητές ποδοσφαίρου Σταντάρ Λιέγης
Ποδοσφαιριστές Βαβρ Σπορτς ΦΚ
Προπονητές ποδοσφαίρου ΡΚ Λανς
Ποδοσφαιριστές ΟΣ Κρετέιγ-Λουζιτανός
Ποδοσφαιριστές ΟΣ Ορλεάν
Προπονητές ποδοσφαίρου Αλ Τζαζίρα ΣΚΚ
Προπονητές ποδοσφαίρου Αλ Γουάχντα ΣΚΚ
Προπονητές ποδοσφαίρου Αλ Κορ ΣΚ
Ποδοσφαιριστές ΑΣΑ Τίργκου Μούρες (1962)
Προπονητές Σούπερ Λιγκ Ελλάδας
Προπονητές ποδοσφαίρου Αλ Ιτιχάντ
Προπονητές ποδοσφαίρου Ρουαγιάλ Αντβέρπ ΦΚ
Προπονητές ποδοσφαίρου Παναθηναϊκού
Ξένοι προπονητές ποδοσφαίρου στην Ελλάδα
Ποδοσφαιριστές Λίγκα 1 (Ρουμανία)
Ρουμάνοι ποδοσφαιριστές στο εξωτερικό
FIFA Century Club
Ξένοι ποδοσφαιριστές στο Βέλγιο
Ξένοι ποδοσφαιριστές στη Γαλλία
Προπονητές ποδοσφαίρου Λιγκ 1